Diari Oficial de la Generalitat Valenciana


Sumari del DOGV 9363, del 16-06-2022 (2022/5654)

RESOLUCIÓ de 9 de juny de 2022, del conseller d'Economia Sostenible, Sectors Productius, Comerç i Treball, per la qual es convoca per a l'exercici 2022 el Programa de contractació de personal tècnic per a la captació i gestió de fons europeus, en el marc del Pla de recuperació, transformació i resiliencia, i se n'estableixen les bases reguladores.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9363

Data del DOGV
:   16-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5654


Data del document
:   09-06-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 9 de juny de 2022, del conseller d'Economia Sostenible, Sectors Productius, Comerç i Treball, per la qual es convoca per a l'exercici 2022 el Programa de contractació de personal tècnic per a la captació i gestió de fons europeus, en el marc del Pla de recuperació, transformació i resiliencia, i se n'estableixen les bases reguladores. [2022/5654]  
  
Preàmbul  
  
L'instrument financer Next Generation EU, aprovat pel Consell Europeu el passat 21 de juliol de 2020, inclou com a element central el Mecanisme de Recuperació i Resiliència (MRR), la finalitat del qual és donar suport a la inversió i les reformes en els estats membres per a aconseguir una recuperació sostenible i resilient, al mateix temps que permetrà una sèrie de reformes basades en la justícia social tant a escala nacional com en cogovernança amb les comunitats autònomes amb competències transferides.  
L'Acord del Consell de Ministres de 27 d'abril de 2021 va aprovar el Pla de recuperació, transformació i resiliència per a Espanya (d'ara en avant, PRTR), de conformitat amb el que s'estableix en la Decisió d'execució del Consell (Council Implementing Decision - ?CID), de 13 de juliol de 2021, i d'acord amb el Reglament (UE) 2021/241, del Parlament Europeu i del Consell, de 12 de febrer de 2021, pel qual s'estableix el Mecanisme de Recuperació i Resiliència.  
L'esmentat pla preveu quatre eixos: la transició ecològica, la transformació digital, la cohesió social i territorial i la igualtat de gènere, i aquests eixos orienten les deu polítiques palanca destinades a determinar l'evolució futura del nostre país. Entre aquestes, la política palanca VIII engloba la «Nova economia de les cures i polítiques d'ocupació», dins de la qual s'enquadra el component 23, «Noves polítiques públiques per a un mercat de treball dinàmic, resilient i inclusiu». A través d'aquest component (que inclou 11 reformes i 7 inversions) es pretén corregir els desequilibris del mercat laboral, agreujats per la caiguda d'activitat derivada de l'emergència sanitària.  
A proposta conjunta del director general de Coordinació de l'Acció de Govern i el director general d'Administració Local, per a l'establiment d'una xarxa local de gestió i captació de fons europeus, mitjançant la selecció de professionals en el marc del component 23, inversió 04 «nous projectes territorials per al reequilibri i l'equitat - emprenedoria i microempreses» del Pla de recuperació, transformació i resiliència, LABORA inicia el corresponent procediment de concessió de subvencions destinades a la contractació de professionals per a dur a terme el desenvolupament del citat programa.  
  
Aquest programa té com a objectiu posar a la disposició de les entitats locals de menor població i recursos, persones graduades, desocupades o ocupades, inscrites en els Espai Labora de la Generalitat, que seran els nodes locals sobre els quals es conformarà una xarxa territorial per a la captació i gestió de fons europeus.  
Amb la implantació d'aquest programa es pretén actuar sobre tres àmbits:  
Generar oportunitats laborals vinculades al territori per a les persones graduades inscrites en els Espai Labora de la Generalitat i millorar el seu grau d'ocupabilitat, exercint funcions en una àrea de l'exercici professional amb alt nivell de demanda.  
Dotar les entitats locals de recursos humans i coneixement per a participar del finançament de fons Next Generation, fons estructurals i en particular, de fons competitius, en els quals les entitats locals han de competir i és clau disposar d'equips que permeten captar la major quantitat de finançament possible.  
Assessorar el teixit empresarial de pimes locals en la captació de fons europeus de manera coordinada amb els Agents de Desenvolupament Local, els Pactes Territorials per l'Ocupació i les seccions territorials de la Confederació Empresarial de la Comunitat Valenciana (d'ara en avant CEV), de manera que faciliten el seu arrelament territorial i l'aprofitament dels recursos endògens.  
  
Com a projecte que promou la innovació territorial, aborda la problemàtica del repte demogràfic, fixant la població en l'àmbit rural i els seus xicotets municipis, dinamitza el desenvolupament local sostenible, amplifica la dimensió local de les polítiques d'ocupació, i facilita la transformació productiva orientada cap a una economia verda, respectuosa amb el medi ambient, i digital, de manera que aplicaria l'etiqueta 100- Suport al treball per compte propi i a la creació d'empreses.  
De la mateixa manera, el desenvolupament de les polítiques d'ocupació en l'àmbit local promou el creixement equilibrat i sostenible de les diferents regions, compleix amb els objectius de desenvolupament sostenible de l'Agenda 2030, en particular, amb el huité i el desé: promoure el creixement econòmic sostingut, inclusiu i sostenible, l'ocupació plena i productiva i el treball decent per a tots, i reduir la desigualtat en i entre els països, respectivament.  
Així mateix, amb aquesta mesura es contribueix al compliment de l'objectiu 346 de l'annex de la Decisió d'Execució del Consell d'aconseguir 68 projectes en tot l'Estat, així com a la implementació de la línia estratègica econòmica (Programa 1. Establiment d'un marc econòmic i fiscal favorable per a la promoció d'activitats econòmiques en municipis en declivi demogràfic) recollida en el Pla estratègic valencià antidespoblament 20-30, mitjançant el qual es concreta l'Agenda Valenciana Antidespoblació (Agenda AVANT).  
Les actuacions derivades d'aquesta convocatòria obeeixen al principi DNSH de «no causar un perjudici significatiu» recollit pel Reglament (UE) 2021/241, pel qual s'estableix el Mecanisme de Recuperació i Resiliència.  
L'article 49.3, secció 8a, de l'Estatut d'Autonomia de la Comunitat Valenciana, estableix que la Generalitat té la competència exclusiva en matèria de gestió de les funcions del Servei Públic d'Ocupació Estatal en l'àmbit del treball, l'ocupació i la formació, i LABORA és l'òrgan que té al seu càrrec l'impuls i l'execució de la política de la Generalitat en matèria d'orientació laboral en el mercat de treball i formació professional, tal com estableix l'article 2 de la Llei 3/2000, de 17 d'abril, per la qual es crea el Servei Valencià d'Ocupació i Formació (LABORA).  
  
La Llei 3/2000, de 17 d'abril, per la qual es crea el Servei Valencià d'Ocupació i Formació, atribueix, com a funcions d'aquest organisme, l'execució de la política de la Generalitat en matèria d'intermediació i orientació laboral, ocupació, economia social, formació i inserció laboral i, especialment, la promoció de l'autoocupació i l'economia social, i estableix línies de suport especial per a col·lectius com la dona desocupada i altres més discriminats.  
El Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de LABORA, en l'article 20 li atribueix a la Direcció General d'Ocupació i Formació l'exercici de les atribucions que té encomanades LABORA en matèria de foment de l'ocupació, foment de la cultura emprenedora i l'autoocupació.  
Com que aquests fons públics procedeixen del Mecanisme de Recuperació i Resiliència Europeu, serà aplicable a aquestes bases reguladores i convocatòries el Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència en totes les mesures que ajuden a agilitar i flexibilitzar la seua tramitació.  
LABORA, en la seua qualitat d'entitat executora per ser perceptora de fons del Pla de recuperació transformació i resiliència (PRTR), elaborarà un pla de mesures antifrau en compliment de l'article 6 de l'Ordre ministerial FKZ 3525/2021, de 29 de setembre, per la qual es configura el sistema de gestió del Pla de recuperació, transformació i resiliència, amb la finalitat de reforçar els mecanismes de prevenció, detecció, correcció i persecució del frau, la corrupció i els conflictes d'interessos.  
Aquestes subvencions són compatibles amb el mercat comú i no estan subjectes a la comunicació o notificació a la Comissió Europea, ja que no els és aplicable el que s'estableix en l'article 107.1 del Tractat de funcionament de la Unió Europea, per estar destinades a entitats públiques per a la realització d'obres o serveis d'interés general i social i, per tant, no poden afectar els intercanvis comercials perquè no falsegen ni amenacen a falsejar la competència.  
Finalment, en aplicació del principi d'eficiència, aquesta resolució, establint criteris objectius i clars sobre el cicle complet de gestió de la tramitació de les subvencions, persegueix una correcta utilització dels recursos públics.  
D'acord amb el que es disposa en l'article 164.e de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb l'article 23 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, i amb l'article 61 del Reial Decret llei 36/2020, de 30 de desembre, en virtut del qual s'ha emés un informe de l'Advocacia, així com la Intervenció Delegada de la Intervenció General de LABORA, resolc:  
  
Primer  
Aprovar les bases reguladores i la convocatòria per a 2022 de concessió de subvencions per al Programa de contractació de personal tècnic per a la captació i gestió de fons europeus, en el marc del Pla nacional de recuperació, transformació i resiliència, que s'incorporen en l'annex d'aquesta resolució.  
  
Segon  
Facultar la persona titular de la Direcció General de LABORA per a dictar les instruccions i adoptar les mesures que requerisca l'aplicació i execució d'aquesta resolució, incloent-hi la modificació dels terminis i termes recollits en aquesta.  
  
Tercer  
Aquesta resolució produirà efectes l'endemà de ser publicada en el Diari Oficial de la Generalitat Valenciana.  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos a comptar des de l'endemà d'haver sigut publicada, davant del corresponent jutjat contenciós administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa; o potestativament un recurs de reposició davant d'aquest mateix òrgan en el termini d'un mes computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen presentar qualsevol altre recurs que estimen pertinent.  
  
València 9 de juny de 2022.- El conseller d'Economia Sostenible, Sectors Productius, Comerç i Treball: Rafael Climent González.  
  
  
  
ANNEX I  
Bases reguladores i convocatòria 2022  
  
Article 1. Objecte i àmbit  
1. L'objecte d'aquesta resolució és aprovar les bases reguladores i la convocatòria per a 2022 que regiran, en l'àmbit de la Comunitat Valenciana, la concessió de subvencions per la contractació de persones inscrites en els Espais Labora de la Generalitat, en el si del «Programa de contractació de personal tècnic per a la captació i gestió de fons europeus», en el marc del Pla nacional de recuperació, transformació i resiliència.  
2. Aquesta resolució regula i estableix les bases per a la concessió de subvencions del «Programa de contractació de personal tècnic per a la captació i gestió de fons europeus», enquadrat en el component 23 «Noves polítiques públiques per a un mercat de treball dinàmic, resilient i inclusiu», Inversió 4 «Nous projectes territorials per al reequilibri i l'equitat - Emprenedoria i microempreses», del Pla nacional de recuperació, transformació i resiliència, i és objecte de finançament mitjançant els recursos financers derivats de l'Instrument Europeu de Recuperació («Next Generation EU»), a través del Mecanisme de Recuperació i Resiliència establit pel Reglament (UE) 2021/241 del Parlament Europeu i del Consell, de 12 de febrer de 2021. Seran, per consegüent, aplicables les disposicions del Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència o norma que el substituïsca.  
  
Així mateix, les subvencions regulades en aquesta resolució estan subjectes, en tot cas, al compliment, execució i realització dels objectius fixats en el Pla de recuperació, transformació i resiliència, i estaran sotmeses a la plena aplicació dels mecanismes de gestió, seguiment i control que s'establisca per al Pla de recuperació, transformació i resiliència, així com les específiques relatives a la informació i publicitat, verificació i altres imposades per la normativa de la Unió Europea, l'aplicació de la qual serà de compliment obligatori.  
  
3. Les ajudes previstes en aquestes bases reguladores reuneixen les condicions per a qualificar-se com a subvenció i estan subjectes a la Llei 38/2003, de 17 de novembre, general de subvencions, la seua normativa de desplegament i altra normativa aplicable. Aquestes ajudes no constitueixen una ajuda d'estat, en els termes previstos en els articles 107 i 108 del Tractat de funcionament de la Unió Europea (TFUE), perquè la seua concessió no falseja ni amenaça falsejar la competència, de manera que afavoreix determinades empreses o produccions, perquè són les entitats beneficiàries de les subvencions entitats locals de la Comunitat Valenciana, segons el que es disposa en l'article 3.  
  
Article 2. Finançament de les ajudes  
1. Aquestes ajudes tenen caràcter pluriennal i s'imputaran als exercicis 2022 i 2023. L'origen dels fons serà el recollit en el punt 2 del present article. Els fons procedents del Pla de recuperació, transformació i resiliència, s'imputaran a la línia de subvenció que s'habilite mitjançant el corresponent expedient de modificació pressupostària, en l'aplicació 01.30.13.0123.16539.7 de l'estat de despeses del pressupost de la Generalitat, i la concessió quedarà supeditada a l'aprovació d'aquesta modificació pressupostària. Quant als fons procedents del Servei Públic d'Ocupació Estatal, s'imputaran a la línia de subvenció S2941, en l'aplicació, 78.61.10.9727.49676.7 de l'estat de despeses del pressupost de la Generalitat. La modificació de la distribució inicialment aprovada requerirà la tramitació del corresponent expedient de reajustament d'anualitats.  
  
2. L'import global màxim estimat és de 24.605.580,96 euros, amb el següent desglossament per anualitat:  
2022: 5.127.394,32 euros, dels quals 3.500.000 euros seran fons procedents del Pla de recuperació, transformació i resiliència i 1.627.394,32 euros seran fons procedents del Servei Públic d'Ocupació Estatal, susceptibles de ser finançats en el marc del Pla de recuperació, transformació i resiliència.  
2023: 07.570.582,64 euros, dels quals 7.691.091,48 euros seran fons procedents del Pla de recuperació, transformació i resiliència i 2.563.697,16 euros seran fons procedents del Servei Públic d'Ocupació Estatal, susceptibles de ser finançats en el marc del Pla de recuperació, transformació i resiliència.  
3. Es realitzaran reserves de crèdit amb càrrec a l'exercici 2022 pels següents imports:  
a) Per a les Mancomunitats recollides en l'article 3.1 a), una reserva per 670.657,00 euros, fons procedents del Pla de recuperació, transformació i resiliència i una altra reserva per 311.837,72 euros, fons procedents del Servei Públic d'Ocupació Estatal, susceptibles de ser finançats en el marc del Pla de recuperació, transformació i resiliència.  
b) Per als municipis recollits en l'article 3.1.b, una reserva de 2.829.343,00 euros, fons procedents del Pla de recuperació, transformació i resiliència i una altra reserva d'1.315.556,60 euros, fons procedents del Servei Públic d'Ocupació Estatal, susceptibles de ser finançats en el marc del Pla de recuperació, transformació i resiliència.  
4. Es realitzaran reserves de crèdit amb càrrec a l'exercici 2023, condicionades a l'existència de crèdit adequat i suficient en el pressupost de la Generalitat per a aquest exercici, pels següents imports:  
  
a) Per a les Mancomunitats recollides en l'article 3.1 a), una reserva d'1.473.742,08 euros, fons procedents del Pla de recuperació, transformació i resiliència i una altra reserva per 491.247,36 euros, fons procedents del Servei Públic d'Ocupació Estatal, susceptibles de ser finançats en el marc del Pla de recuperació, transformació i resiliència.  
b) Per als municipis recollits en l'article 3.1.b, una reserva de 6.217.349,40 euros, fons procedents del Pla de recuperació, transformació i resiliència i una altra reserva de 2.072.449,80 euros, fons procedents del Servei Públic d'Ocupació Estatal, susceptibles de ser finançats en el marc del Pla de recuperació, transformació i resiliència.  
  
5. L'alteració de la distribució dels imports consignats a les entitats recollides en l'article 3.1 no requerirà una nova convocatòria. No obstant això, aquesta alteració serà objecte de publicació en el Diari Oficial de la Generalitat Valenciana amb caràcter previ a la resolució de concessió, sense que aquesta publicitat implique l'obertura de termini per a presentar noves sol·licituds ni l'inici de nou còmput de termini per a resoldre.  
6. La dotació d'aquesta convocatòria podrà incrementar-se si concorre algun dels supòsits previstos en l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat. En tot cas, aquest increment queda condicionat a la declaració de disponibilitat del crèdit, que haurà de ser publicada en el Diari Oficial de la Generalitat Valenciana. Aquesta publicitat no implicarà l'obertura de termini per a presentar noves sol·licituds ni l'inici de nou còmput de termini per a resoldre.  
  
Article 3. Entitats beneficiàries de les subvencions  
1. Podran ser entitats beneficiàries d'aquestes subvencions les següents entitats locals:  
a) Mancomunitats que integren algun municipi de menys de 2.000 habitants, (segons dades de l'Institut Nacional d'Estadística a 01.01.2021), recollides juntament amb la relació de tals municipis, en l'annex II de la present resolució. Podran contractar dues persones destinatàries finals.  
b) Ajuntaments, o els seus organismes autònoms, de municipis a partir de 2.000 habitants, recollits en l'annex III de la present resolució (segons dades de l'Institut Nacional d'Estadística a 01.01.2021). Els ajuntaments, o els seus organismes autònoms, de municipis entre 2.000 i 5.000 habitants contractaran una persona destinatària final; els ajuntaments o els seus organismes autònoms de municipis a partir de 5.000 habitants podran contractar dues persones destinatàries finals.  
2. En cap cas podran obtindre la condició de beneficiàries les entitats en les quals concórrega alguna de les prohibicions previstes en l'article 13 de la Llei 38/2003, de 17 de novembre, general de subvencions.  
  
  
Article 4. Persones destinatàries finals  
1. Les persones destinatàries finals d'aquestes ajudes són les persones que, figurant inscrites com a demandants d'ocupació en els Espai Labora de la Generalitat, complisquen els següents requisits mínims:  
a) Estar en possessió de titulació universitària.  
b) Acreditar un nivell B1 d'idiomes anglés o francés.  
2. Les instruccions a les quals fa esment l'article 8 podran establir com a preferents determinades titulacions universitàries i també prioritzar el compliment de requisits addicionals que acrediten major competència per a l'acompliment de les funcions que realitzaran les persones contractades.  
  
Article 5. Planificació i coordinació del programa  
La planificació, impuls i seguiment posterior del programa (incloent-hi la certificació de la consecució de les fites establides a les entitats locals beneficiàries de la subvenció) correspondrà a l'Oficina Valenciana per a la Recuperació (Direcció General de Coordinació de l'Acció de Govern) de la Presidència de la Generalitat (d'ara en avant Oficina Valenciana per a la Recuperació); i la coordinació d'equips en les entitats locals, correspondrà a la Direcció General d'Administració Local. Referent a això, totes dues direccions generals podran dictar les instruccions que siguen necessàries per al correcte desenvolupament del programa.  
  
Article 6. Accions subvencionables i quantia de la subvenció  
1. Resultarà objecte de subvenció la contractació, fins a un màxim de 18 mesos, de les persones destinatàries finals per part de les entitats beneficiàries. Les subvencions concedides es destinaran al finançament dels costos salarials, incloent-hi la cotització per tots els conceptes a la Seguretat Social.  
2. La concessió de les subvencions, així com la seua justificació, es realitzarà a través del règim de mòduls, d'acord amb el que s'estableix en els articles 76 a 79 del Reglament de la Llei general de subvencions, aprovat pel Reial decret 887/2006, de 21 de juliol. El mòdul ascendirà a 2.558,58 - per persona contractada/mes, que necessàriament haurà de ser donada d'alta en el grup 1 de cotització de la Seguretat Social.  
  
3. D'acord amb això, l'import d'aquesta subvenció per entitat beneficiària es calcularà en funció del nombre de persones a contractar per l'import de díhuit mesos del mòdul recollit en el paràgraf anterior.  
  
4. L'import de la subvenció concedida no determinarà el cost salarial i de Seguretat Social de les persones contractades, les retribucions de les quals es fixaran d'acord amb la normativa que resulte aplicable legalment o convencionalment en cada entitat beneficiària.  
  
Article 7. Funcions de les persones contractades i condicions de les contractacions  
1. Les persones contractades realitzaran les següents funcions:  
a) Impulsar la realització de projectes susceptibles de ser finançats per fons Next Generation, fons estructurals i en particular, de fons competitius, per a ser desenvolupats per l'entitat beneficiària o per qualsevol entitat local que la integre, en el cas que l'entitat beneficiària siga una mancomunitat.  
b) Assessorar el teixit empresarial de pimes locals en la captació de fons europeus de manera coordinada amb els Agents de Desenvolupament Local, els Pactes Territorials per l'Ocupació i les seccions territorials de la CEV, de manera que faciliten el seu arrelament territorial i l'aprofitament dels recursos endògens.  
2. Almenys un 20 % de les actuacions realitzades en el desenvolupament de les seues funcions han d'estar relacionades amb projectes verds i digitals, entesos aquests com els que contribueixen a la transformació productiva orientada cap a una economia verda, respectuosa amb el medi ambient, i digital.  
3. Les persones contractades rebran una formació intensiva en captació i gestió de fons europeus, i disposaran de sistemes d'informació que els permeten treballar de manera col·laborativa. La Direcció General de Coordinació de l'Acció de Govern i la Direcció General d'Administració Local dissenyaran i es responsabilitzaran d'impartir la formació.  
4. Les accions realitzades es consignaran en l'aplicatiu o eina que es dispose a aquest efecte. A manera d'orientació s'estima que cada persona hauria de realitzar una mitjana de deu actuacions al mes.  
5. Les condicions de les contractacions seran les següents:  
a) Els contractes, que hauran de tindre una duració màxima de 18 mesos, s'iniciaran en el termini màxim d'un mes des de la notificació de la resolució de concessió i finalitzaran el 31 de desembre de 2023.  
b) La jornada de treball serà a temps complet.  
6. Queden exclosos d'aquest programa els supòsits següents:  
a) Contractacions que s'emmarquen en l'àmbit de les ofertes públiques d'ocupació, regulades en el text refós de la Llei de l'Estatut Bàsic de l'Empleat Públic, aprovat per Reial decret legislatiu 5/2015, de 30 d'octubre, així com contractacions que cobrisquen places de naturalesa estructural que estiguen o no dins de les relacions de llocs de treball, plantilla o una altra forma d'organització de recursos humans, que estiguen previstes en les diferents administracions públiques i estiguen dotades pressupostàriament.  
b) Contractacions realitzades per entitats que hagen sigut excloses com a beneficiàries de programes d'ocupació.  
c) Contractacions realitzades per entitats sancionades en els dos anys anteriors a la presentació de la sol·licitud per la comissió d'infraccions greus o molt greus en matèria de prevenció de riscos laborals, Seguretat Social o laboral.  
  
Article 8. Procediment de selecció  
Les persones treballadores objecte de contractació se seleccionaran d'acord amb els principis d'igualtat, mèrit i capacitat i se seguirà procediment establit en les instruccions que dictarà sobre aquest tema la persona titular de la Direcció General de LABORA, i la publicació de la qual haurà de tindre lloc abans de l'inici dels processos de cobertura dels llocs de treball. L'Òrgan Tècnic de Selecció, per a dur a terme el procés selectiu, estarà integrat per personal de la Direcció General de Coordinació de l'Acció de Govern i de Direcció General d'Administració Local, que podrà designar personal col·laborador de les entitats locals beneficiàries per a elaborar la baremació de les persones candidates als llocs de treball oferits.  
  
Article 9. Forma, termini de presentació de sol·licituds i documentació que s'ha d'adjuntar  
1. La sol·licitud (comprensiva així mateix de la documentació exigida en aquest article) es presentarà de manera telemàtica en la seu electrònica de la Generalitat Valenciana, a través del procediment GUC habilitat a aquest efecte i denominat ERTEFE 2022- «Programa de contractació de personal tècnic per a la captació i gestió de fons europeus». En la pàgina web de LABORA (www.labora.gva.es/corporacions-locals-mancomunitats-diputacions/foment-de-l-ocupacio) estarà disponible la informació sobre aquesta convocatòria i s'habilitarà un accés a la seu electrònica per a formular la sol·licitud. Per a això, s'haurà de disposar de signatura electrònica avançada, bé amb el certificat reconegut d'entitat o el certificat de representant d'entitat. Així mateix, en l'esmentada web, estaran disponibles els diferents tràmits a emplenar en el procediment. No s'admetran les sol·licituds no presentades utilitzant el procediment GUC ací descrit.  
2. Només podrà presentar-se una sol·licitud per entitat local, de manera que no s'admetrà la presentada per organismes autònoms si les entitats locals a les quals estan vinculades o de les quals depenen presenten igualment una sol·licitud. Si l'entitat local no presenta una sol·licitud, només s'admetrà la sol·licitud de l'organisme autònom que es presente en primer lloc.  
3. El termini per a la presentació de les sol·licituds serà de 15 dies comptadors des de l'endemà de la publicació de l'extracte d'aquesta resolució en el Diari Oficial de la Generalitat Valenciana.  
4. Les sol·licituds hauran d'anar acompanyades de la documentació següent:  
a) Annex a la sol·licitud.  
b) Dades de domiciliació bancària, segons el model normalitzat. En el cas que no haja variat respecte de l'última sol·licitud presentada davant de LABORA per l'entitat sol·licitant, s'haurà d'identificar el corresponent compte bancari.  
c) Declaració responsable, en model normalitzat, sobre el ple compliment del principi de «no causar perjudici significatiu» (principi «do no significant harm» -- DNSH) i l'etiquetatge climàtic i digital, d'acord amb el que es preveu en el Pla de recuperació, transformació i resiliència, en la Decisió d'execució del Consell relativa a l'aprovació de l'avaluació del pla de recuperació i resiliència d'Espanya (Council Implementing Decision - CID), de 13 de juliol de 2021, i en el Reglament (UE) 2021/241, del Parlament Europeu i del Consell, de 12 de febrer de 2021, així com en la seua normativa de desplegament, en totes les fases del disseny i execució dels projectes i de manera individual per a cada actuació.  
d) Declaració, en model normalitzat, de cessió i tractament de dades en relació amb l'execució del PRTR  
e) Declaració, en model normalitzat, de compromís en relació amb l'execució d'actuacions del PRTR.  
  
Article 10. Instrucció i procediment de concessió  
1. La concessió d'aquestes subvencions es tramitarà en el següent règim:  
a) Per a les mancomunitats, recollides en l'annex II de la present resolució, la concessió d'aquestes subvencions es tramitarà en règim de concurrència no competitiva. Es dictaran les resolucions de concessió per ordre de presentació de sol·licituds fins a l'esgotament del crèdit pressupostari assignat a aquest efecte. En cas que diferents expedients tingueren la mateixa data, es prioritzarà per hora de presentació.  
b) Per als ajuntaments, o els seus organismes autònoms, de municipis a partir de 2.000 habitants, recollits en l'annex III de la present resolució, es tramitarà en règim de concurrència competitiva, i el criteri aplicable per a la selecció de les sol·licituds, fins a l'esgotament del crèdit pressupostari que hi estiga assignat és el menor nombre d'habitants per municipi.  
2. La instrucció correspondrà a les direccions territorials de LABORA.  
3. L'òrgan instructor podrà sol·licitar a les entitats beneficiàries l'aportació addicional de tots els documents i les dades aclaridores que considere necessaris per a resoldre sobre la sol·licitud presentada.  
4. Una vegada examinades les sol·licituds, l'òrgan instructor emetrà un informe en què farà constar que les entitats beneficiàries compleixen tots els requisits necessaris per a la concessió de les ajudes.  
5. Per a formular la proposta de concessió de les ajudes als municipis a partir de 2.000 habitants, que es tramiten en règim de concurrència competitiva, en la Subdirecció General competent en matèria d'ocupació es constituirà un òrgan col·legiat integrat per la persona titular d'aquesta Subdirecció o per la persona que designe per a la substitució, que el presidirà; dos vocals; i una persona que ostentarà la secretaria, amb veu però sense vot. La designació de les persones que ocupen les vocalies i la secretaria l'efectuarà la persona titular de la direcció general competent en matèria d'ocupació. Es procurarà que la composició de l'òrgan col·legiat s'ajuste al principi d'equilibri per raó de sexe. L'òrgan col·legiat emetrà informe on es concrete el resultat de l'avaluació efectuada.  
6. Les persones que intervinguen en la instrucció manifestaran de manera expressa l'absència de conflicte d'interés o de causa d'abstenció.  
7. En vista de l'informe de l'òrgan col·legiat, l'òrgan instructor formularà les propostes de concessió a l'òrgan concedent.  
8. En les sol·licituds tramitades en règim de concurrència no competitiva, l'òrgan concedent resoldrà les sol·licituds a la vista de l'informe de l'òrgan instructor.  
  
Article 11. Resolució  
1. La competència per a resoldre sobre les sol·licituds presentades correspon a la persona titular de la Direcció General de LABORA o l'òrgan en què aquesta delegue.  
2. El termini màxim per a resoldre i notificar la resolució procedent serà de dos mesos comptats a partir de la data final de presentació de sol·licituds. Transcorregut aquest termini sense que s'hi haja dictat i notificat una resolució expressa, es produirà el silenci administratiu i la sol·licitud s'entendrà desestimada.  
3. La resolució administrativa contindrà com a mínim els següents punts:  
a) Quantia de la subvenció concedida i el seu desglossament, segons el nombre de persones a contractar i import subvencionat per la contractació de cadascuna d'elles.  
b) Termini límit d'inici dels contractes.  
  
Article 12. Justificació d'inici dels contractes i bestreta  
1. L'entitat beneficiària comunicarà a la Direcció Territorial de LABORA l'inici dels contractes en el termini de quinze dies hàbils des de l'inici d'aquests, mitjançant l'aportació d'una relació de persones contractades, segons model normalitzat, acompanyada de la documentació següent:  
a) Contractes de treball i la seua comunicació a LABORA a través de l'aplicació Hmsokhd@.  
b) Informació a les persones treballadores contractades sobre la procedència del finançament del programa.  
d) Documentació justificativa del procés selectiu seguit per a cobrir els llocs de treball, que estarà determinada en les instruccions recollides en l'article 7.1.  
d) Justificant de l'emplenament del formulari inicial d'indicadors per la persona contractada.  
e) Acreditació de trobar-se al corrent en el compliment de les obligacions tributàries i davant de la Seguretat Social i no ser persona deutora per resolució de procedència de reintegrament, mitjançant declaració responsable relativa a l'article 34.5 de la Llei general de subvencions.  
  
Article 13. Règim de pagaments i justificació de la subvenció concedida  
El règim de pagaments i la justificació de la subvenció concedida s'ajustarà al següent procediment i terminis:  
Exercici 2022: Concedida la subvenció i una vegada justificat l'inici dels contractes, s'anticiparà fins a un 80 % de l'anualitat corresponent a aquest exercici. En els 15 primers dies del mes de gener de 2023 es presentarà un compte justificatiu de l'activitat realitzada en l'exercici anterior. Després de la revisió d'aquesta, LABORA liquidarà l'import de la subvenció corresponent a l'exercici 2022, i abonarà la diferència entre l'import anticipat i el justificat. En el cas que aquest fora inferior, es declararà el reintegrament corresponent.  
  
Exercici 2023: Es realitzaran liquidacions parcials de caràcter bimestral, amb pagaments fraccionats per l'activitat realitzada durant tal període. Les sol·licituds de liquidació es presentaran durant els 15 primers dies del mes següent al bimestre justificat. Al costat de la sol·licitud de liquidació del bimestre corresponent als mesos de maig i juny de 2023, es presentarà una memòria amb l'activitat realitzada des de l'inici dels contractes.  
En els 15 primers dies de 2024, al costat de la sol·licitud de liquidació de l'últim bimestre de 2023, es presentarà un compte justificatiu final de la subvenció.  
Tant les liquidacions parcials com els comptes justificatius tindran el contingut que determina l'article 15.  
  
Article 14. Requisits per als pagaments  
El pagament de la subvenció, tant de l'anticipat, com el derivat de les liquidacions parcials, requerirà que el beneficiari es trobe al corrent en el compliment de les seues obligacions tributàries i davant de la Seguretat Social i no siga deutor per resolució de procedència de reintegrament; a aquest efecte l'entitat beneficiària haurà d'aportar una declaració responsable relativa a l'article 34.5 de la Llei general de subvencions, segons model normalitzat.  
  
Article 15. Contingut dels comptes justificatius i de les sol·licituds de liquidació parcial  
1. La presentació del compte justificatiu corresponent a l'exercici 2022 es realitzarà davant els serveis territorials corresponents de LABORA, i inclourà la següent documentació:  
a) Una memòria-certificat en model normalitzat, de l'activitat realitzada en 2022, expedit per l'Oficina Valenciana per a la Recuperació, que contindrà, almenys, la següent informació relacionada amb cadascuna de les persones contractades per l'entitat:  
1) Relació de les persones físiques i jurídiques a les quals s'haja prestat assistència amb el seu número de NIF, en relació amb les funcions encomanades.  
2) Relació de projectes impulsats susceptibles de ser finançats amb fons Next Generation, fons estructurals i en particular, de fons competitius.  
b) Un detall d'altres ingressos o subvencions que hagen finançat l'activitat subvencionada amb indicació de l'import i la seua procedència.  
c) Imprés normalitzat on figurarà el codi comptable identificable en relació amb la subvenció concedida.  
d) Acreditació de trobar-se al corrent en el compliment de les obligacions tributàries i davant de la Seguretat Social i no ser persona deutora per resolució de procedència de reintegrament, mitjançant declaració responsable relativa a l'article 34.5 de la Llei general de subvencions.  
2. La liquidació de la subvenció corresponent a l'exercici 2022 es produirà una vegada aportada, de conformitat per l'entitat beneficiària, la documentació relacionada en l'apartat anterior i es realitzarà considerant el nombre de persones contractades, el període treballat per cadascuna d'aquestes i el mòdul econòmic corresponent. En el cas que l'import justificat resultant fora inferior a l'import de la bestreta realitzada, LABORA requerirà el reintegrament per la diferència.  
  
3. Les sol·licituds de liquidació parcial es presentarà davant els Serveis Territorials corresponents de LABORA i aniran acompanyades d'una memòria-certificat d'activitat, en model normalitzat, amb el contingut indicat en l'apartat 1.a d'aquest mateix article, en referència a les actuacions realitzades durant el bimestre justificat. Addicionalment, al costat de la sol·licitud de liquidació parcial corresponent al bimestre maig/juny de 2023, inclourà una memòria-certificat d'activitat, en model normalitzat, amb el contingut indicat en l'apartat 1.a d'aquest mateix article, en referència a les actuacions realitzades des de l'inici dels contractes.  
4. El pagament de cada liquidació bimestral es produirà considerant el nombre de persones contractades, el període treballat per cada una d'elles i el mòdul econòmic corresponent, i  
sempre que no es donen les circumstàncies recollides en l'article 88.3, apartats b i c, de l'LGS Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
5. La presentació del compte justificatiu corresponent a l'exercici 2023 es realitzarà davant els serveis territorials corresponents de LABORA, i inclourà la següent documentació:  
a) Una memòria-certificat en model normalitzat, de l'activitat realitzada durant tot el període de duració dels contractes, expedit per l'Oficina Valenciana per a la Recuperació, que contindrà, almenys la següent informació relacionada amb cadascuna de les persones contractades per l'entitat:  
1) Relació de les persones físiques i jurídiques a les quals s'haja prestat assistència amb el seu número de NIF, en relació amb les funcions encomanades.  
2) Relació de projectes impulsats susceptibles de ser finançats amb fons Next Generation, fons estructurals i en particular, de fons competitius.  
b) Acreditació de trobar-se al corrent en el compliment de les obligacions tributàries i davant de la Seguretat Social i no ser persona deutora per resolució de procedència de reintegrament, mitjançant declaració responsable relativa a l'article 34.5 de la Llei general de subvencions.  
6. En cap cas la liquidació podrà superar la quantia de la subvenció inicialment concedida.  
  
Article 16. Resolució de pagament  
La persona titular de la Direcció General de LABORA o òrgan en què aquesta delegue tindrà la competència per a efectuar el reconeixement de les obligacions i la proposta de pagament de la subvenció concedida.  
  
Article 17. Resolució d'incidències  
La persona titular de la Direcció General de LABORA tindrà l'habilitació per a ampliar els termes i terminis establits en aquesta resolució, així com per a resoldre les incidències de qualsevol naturalesa que es produïsquen després de la concessió de les ajudes.  
  
Article 18. Incompatibilitats  
Aquestes subvencions seran compatibles amb altres subvencions, ajudes, ingressos o recursos per a la mateixa finalitat, procedents de qualsevol administració o entitat, pública o privada. Haurà de quedar, en tot cas, identificada nítidament la traçabilitat de les despeses. No obstant això, aquestes subvencions són incompatibles amb la recepció d'altres fons comunitaris per a l'execució dels mateixos projectes d'inversió, quan això supose incórrer en doble finançament. Conforme a l'article 9 del Reglament (UE) 2021/241, del Parlament Europeu i del Consell, de 12 de febrer de 2021, els projectes d'inversió finançats pel Mecanisme de Recuperació i Resiliència poden rebre ajuda d'altres programes i instruments de la Unió, sempre que aquesta ajuda no cobrisca el mateix cost que els que ja finance la subvenció d'aquest programa segons els definits en aquest article.  
El beneficiari haurà de comunicar a l'administració que concedisca les subvencions l'obtenció d'altres subvencions o ajudes per a la mateixa finalitat sense incórrer en doble finançament sobre el mateix cost, procedents de qualssevol altres administracions o ens públics, nacionals o internacionals.  
  
Article 19. Obligacions de les entitats beneficiàries  
A més de les establides en l'article 14 de la Llei general de subvencions són obligacions de les entitats beneficiàries:  
a) Facilitar totes les dades i informació relacionades amb la subvenció concedida que els siguen requerides per LABORA, per l'Oficina Valenciana per a la Recuperació, o per la Direcció General d'Administració Local.  
b) Comunicar a LABORA el detall d'altres ingressos o subvencions que hagen finançat l'activitat subvencionada amb indicació de l'import i la seua procedència, així com l'acreditació d'haver ingressat, si és el cas, l'import corresponent a la diferència entre la quantitat justificada i la rebuda en concepte de bestreta.  
c) Formalitzar els contractes de treball per escrit i iniciar-los amb caràcter previ a la presentació de la justificació.  
d) Mantindre l'ocupació creada fins a 31 de desembre de 2023.  
e) Disposar dels llibres comptables, registres diligenciats i altres documents degudament auditats en els termes exigits per la legislació mercantil i sectorial corresponent; així com conservar els documents (incloent-hi els electrònics) que justifiquen l'aplicació dels fons rebuts, en tant puguen ser objecte de control, sent aquests originals o còpies certificades conforme amb aquests.  
f) Comptabilitzar la concessió de la subvenció a través d'un codi comptable específic.  
g) Conservar els documents justificatius de l'aplicació dels fons rebuts, incloent-hi els documents electrònics, en tant puguen ser objecte de les corresponents actuacions de comprovació i control, segons disposa l'article 14.1.g de la Llei 38/2003, de 17 de novembre, així com de qualsevol altra obligació derivada de la normativa estatal o de la Unió Europea que així ho exigisca. En aquest sentit, hauran de conservar els documents justificatius i altra documentació concernent al finançament, en format electrònic, durant un període de 5 anys a partir de l'operació, o de tres anys quan l'import de la subvenció siga inferior a 60.000 euros, en els termes previstos en l'article 132 del Reglament (UE, Euratom) 2018/1046, del Parlament Europeu i del Consell, de 18 de juliol («Reglament financer»).  
  
h) Les actuacions subvencionades que configuren el «Programa de contractació de personal tècnic per a la captació i gestió de fons europeus»objecte d'aquesta resolució, així com tota la publicitat que es faça sobre el programa hauran d'incorporar de manera correcta i destacada l'emblema de la UE, amb una declaració de finançament adequat que diga «finançat per la Unió Europea - NextGenerationEU», al costat del logo del Pla de recuperació, transformació i resiliència; aquesta visibilitat es farà en particular quan promoguen les accions i els seus resultats, facilitant informació coherent, efectiva i proporcionada dirigida a múltiples destinataris, inclosos els mitjans de comunicació i el públic.  
  
j) En tot cas les entitats beneficiàries preveuran mecanismes de verificació del compliment del principi de «no causar perjudici significatiu» (principi «do no significant harm - DNSH») i mesures correctores per a assegurar la seua implementació, de la qual cosa deixaran constància en la memòria justificativa de la subvenció.  
j) Facilitar la participació de les persones contractades en les accions formatives a les quals fa referència l'article 7.3.  
  
Article 20. Reintegrament de les ajudes concedides  
1. Donaran lloc a l'obligació de reintegrar, totalment o parcialment, les quantitats percebudes, així com l'exigència de l'interés de demora des de la data del pagament de la subvenció fins que s'acorde la procedència del reintegrament d'aquesta, els casos previstos en l'article 37 de la Llei 38/2003, de 17 de novembre, general de subvencions. En particular serà procedent el reintegrament total de l'ajuda en els supòsits d'extinció de la relació laboral de la persona contractada abans del 31 de desembre de 2023, exceptuant-ne el que està disposat en el punt següent.  
2. No procedirà el reintegrament si l'extinció de la relació laboral de la persona contractada s'haguera produït per baixa voluntària, discapacitat sobrevinguda, mort o acomiadament disciplinari o per causes objectives no declarat improcedent, i es procedisca a la substitució d'aquesta seguint els terminis i el procediment previst a aquest efecte en les instruccions recollides en l'article 8, mantenint-se com a data de fi de contracte el 31 de desembre de 2023. Si, per causes alienes a l'entitat, no fora possible cobrir la vacant, s'aplicarà reintegrament proporcional amb reintegrament de l'ajuda concedida en funció del temps de contracte que restara per complir fins al 31 de desembre de 2023.  
3. El que es disposa en els apartats anteriors serà aplicable sense perjudici de la possible qualificació dels fets com a infracció administrativa i incoació del procediment sancionador, d'acord amb els articles 52 i següents de la Llei 38/2003, de 17 de novembre, general de subvencions, i els articles 173 i següents de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Article 21. Comprovació i pla de control  
1. Correspondrà a les direccions territorials de LABORA dur a terme la funció de comprovació i control de les subvencions concedides. A aquest efecte, es consultaran a través dels aplicatius informàtics corresponents les bases de dades que continguen la informació (relativa a vida laboral, discapacitat, identitat, etc.) necessària per a l'adequada gestió d'aquestes subvencions. Així mateix, realitzaran les comprovacions per a garantir el ple compliment del principi de «no causar dany significatiu» (principi «do no significant harm - DNSH») i l'etiquetatge climàtic i digital, d'acord amb el que es preveu en el Pla de recuperació, transformació i resiliència, aprovat per Acord del Consell de Ministres de 27 d'abril de 2021, en la Decisió d'execució del Consell relativa a l'aprovació de l'avaluació del Pla de recuperació i resiliència d'Espanya (Council Implementing Decision - CID), de 13 de juliol de 2021, i en el Reglament (UE) 2021/241, del Parlament Europeu i del Consell, de 12 de febrer de 2021, en totes les fases del disseny i execució dels projectes. Les declaracions que es realitzen han d'atendre obligatòriament la comunicació de la Comissió Europea (2021/C 58/01), «Guia tècnica sobre l'aplicació del principi de «no causar un perjudici significatiu» en virtut del Reglament relatiu al Mecanisme de Recuperació i Resiliència».  
2. A l'efecte del que es disposa en la lletra j de l'article 165.2 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i de conformitat amb l'article 2.3 de la Llei 3/2000, de 17 d'abril, per la qual es crea el Servei Valencià d'Ocupació i Formació, les direccions territorials d'aquest organisme autònom accediran a la vida laboral del 100 % de les persones la contractació de les quals ha sigut subvencionada, a fi de comprovar la seua alta en l'entitat ocupadora beneficiària durant el període de manteniment exigit.  
3. L'entitat beneficiaria estarà obligada a sotmetre's a les actuacions de control financer previstes en els articles 113 i següents de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en els articles 44 i següents de la Llei 38/2003, de 17 de novembre, general de subvencions; les que puguen dur a terme el Servei Públic d'Ocupació Estatal i la Inspecció de Treball i Seguretat Social, a les de control financer que corresponguen, si és cas, a la Intervenció General de l'Administració General de l'Estat i a les previstes en la legislació del Tribunal de Comptes, així com les que puguen efectuar la Comissió i el Tribunal de Comptes de les Comunitats Europees i l'Oficina Europea de Lluita contra el Frau, l'Oficina Nacional d'Auditoria i, quan siga procedent, la Fiscalia Europea. En tot cas, les subvencions regulades en aquesta resolució estaran sotmeses al seguiment, control i avaluació que s'establisca per al Pla de recuperació, transformació i resiliència, així com les obligacions específiques relatives a la informació i publicitat, control, verificació, seguiment, avaluació i altres obligacions imposades per la normativa interna i de la Unió Europea que per al Mecanisme de Recuperació i Resiliència de la Unió Europea s'establisquen i l'aplicació de la qual siga d'obligat compliment, incloent-hi el compliment del principi DNSH (principi de «no causar perjudici significatiu»).  
  
4. La concessió de l'ajuda es veurà condicionada al compromís escrit de la concessió i accessos, previst en l'article 22.2.e del Reglament (UE) 2021/241, del Parlament Europeu i del Consell, de 12 de febrer de 2021, pel qual s'estableix el Mecanisme de Recuperació i Resiliència.  
  
  
  
ANNEX II  
  
MANCOMUNITATS DE LA PROVÍNCIA D'ALACANT  
MANCOMUNITAT EL XARPOLAR  
Agres  
Alcoleja  
Alcosser  
Alfafara  
Almudaina  
Alqueria d'Asnar, l-  
Balones  
Benasau  
Beniarrés  
Benifallim  
Benilloba  
Benillup  
Benimarfull  
Benimassot  
Castell de Castells (\*)  
Fageca  
Famorca  
Gaianes  
Gorga  
Millena  
Orxa, l-  
Penàguila  
Planes  
Quatretondeta  
Tollos  
Vall d'Alcalà, la (\*)  
Vall d'Ebo, la (\*)  
Vall de Gallinera, la (\*)  
  
MANCOMUNITAT CIRCUIT CULTURAL COMARCAL DE LA MARINA ALTA  
Alcalalí  
Atzúbia, l-  
Benidoleig  
Benigembla  
Benimeli  
Castell de Castells (\*)  
Llíber  
Murla  
Parcent  
Ràfol d'Almúnia, el  
Sagra  
Sanet y Negrals  
Senija  
Vall de Gallinera, la (\*)  
Vall de Laguar, la  
Vall d'Alcalà, la (\*)  
Vall d'Ebo, la  
  
MANCOMUNITAT DE SERVEIS BENEIXAMA, EL CAMP DE MIRRA I CAÑADA  
Camp de Mirra, el  
Cañada  
Beneixama  
  
MANCOMUNITAT DE SERVEIS SOCIALS I DE CARÀCTER CULTURAL  
DE CALLOSA D'EN SARRIÀ, POLOP, TÀRBENA, BOLULLA, BENIMANTELL, CONFRIDES... (MARINA BAIXA)  
Beniardá  
Benifato  
Benimantell  
Bolulla  
Castell de Guadalest, el  
Confrides  
Tàrbena  
  
MANCOMUNITAT DE LA VINYA I DEL MARBRE - VIDIMAR  
Hondón de los Frailes  
Algueña  
  
MANCOMUNITAT LA BONAIGUA  
Aigües  
Relleu  
Tibi  
  
MANCOMUNITATS DE LA PROVÍNCIA DE CASTELLÓ.  
MANCOMUNITAT ESPADÀ-MILLARS  
Aín  
Alcudia de Veo  
Argelita  
Ayódar  
Espadilla  
Fanzara  
Fuentes de Ayódar  
Suera  
Tales  
Toga  
Torralba del Pinar  
Torrechiva  
Vallat  
Villamalur  
Ribesalbes  
  
MANCOMUNITAT ALT MAESTRAT  
Albocàsser  
Benassal  
Culla  
Tírig  
Torre d'en Besora, la  
Vilar de Canes  
  
MANCOMUNITAT BAIX MAESTRAT  
Canet lo Roig  
Jana, la  
Rossell  
San Rafael del Río  
Traiguera  
  
MANCOMUNITAT DE LA PLANA DE L'ARC  
Torre d'en Doménec, la  
Vilanova d'Alcolea  
  
MANCOMUNITAT INTERMUNICIPAL DE L'ALT PALÀNCIA  
Algimia de Almonacid  
Almedíjar  
Azuébar  
Barracas  
Bejís  
Benafer  
Castellnovo  
Caudiel  
Chóvar  
Fuente la Reina  
Gaibiel  
Geldo  
Higueras  
Jérica  
Matet  
Navajas  
Pavías  
Pina de Montalgrao  
Sacañet  
Soneja  
Sot de Ferrer  
Teresa  
Torás  
Toro, El  
Vall de Almonacid  
Viver  
Villanueva de Viver  
  
MANCOMUNITAT L'ALCALATÉN-ALT MILLARS  
Castillo de Villamalefa  
Llucena  
Costur  
Figueroles  
Ludiente  
Useres, les  
Villahermosa del Río  
Zucaina  
  
MANCOMUNITAT PLANA ALTA  
Sierra Engarcerán  
Benlloc  
Pobla de Tornesa, la  
Coves de Vinromà, les  
Vilafamés  
MANCOMUNITAT DE PENYAGOLOSA - POBLES DEL NORD  
Benafigos  
Vistabella del Maestrat  
Xodos  
Atzeneta del Maestrat  
  
MANCOMUNITAT CASTELLÓ NORD  
Catí  
Sant Jordi  
Cervera del Maestre  
Sant Mateu  
Salzadella, la  
Xert  
  
MANCOMUNITAT COMARCAL ELS PORTS  
Ares del Maestrat  
Castell de Cabres  
Castellfort  
Cinctorres  
Forcall  
Herbers  
Mata de Morella, la  
Olocau del Rey  
Palanques  
Pobla de Benifassà, la  
Portell de Morella  
Todolella  
Vallibona  
Villores  
Zorita del Maestrazgo  
  
MANCOMUNITAT RIU MILLARS  
Arañuel  
Cirat  
Cortes de Arenoso  
Montán  
Montanejos  
Puebla de Arenoso  
  
MANCOMUNITATS DE LA PROVÍNCIA DE VALÈNCIA  
MANCOMUNITAT DE MUNICIPIS DE LA SAFOR  
Alfauir  
Almiserà  
Beniflá  
Castellonet de la Conquesta  
Guardamar de la Safor  
Llocnou de Sant Jeroni  
Benifairó de la Valldigna  
Palmera  
Potries  
Rótova  
Rafelcofer  
Alqueria de la Comtessa, l-  
Benirredrà  
Palma de Gandía  
Ador  
Beniarjó  
Barx  
  
MANCOMUNITAT ALT TÚRIA  
Aras de los Olmos  
Benagéber  
Titaguas  
Tuéjar  
Chelva  
MANCOMUNITAT DE CAMP DE TÚRIA  
Domeño  
Gátova  
Marines  
  
MANCOMUNITAT DE L'INTERIOR TERRA DEL VI  
Caudete de las Fuentes  
Fuenterrobles  
Villargordo del Cabriel  
Sinarcas  
Venta del Moro  
Camporrobles  
  
MANCOMUNITAT DE LA BARONIA  
Alfara de la Baronia  
Algar de Palancia  
Segart  
Torres Torres  
Petrés  
Algimia de Alfara  
Albalat dels Tarongers  
Estivella  
  
MANCOMUNITAT DE LA CANAL DE NAVARRÉS  
Bicorp (\*)  
Estubeny  
Millares (\*)  
Quesa (\*)  
Bolbaite (\*)  
  
MANCOMUNITAT DE LA RIBERA ALTA  
Beneixida  
Benimuslem  
Cotes  
Énova, l-  
Sant Joanet  
Sellent  
Gavarda  
Sumacàrcer  
Antella  
Tous  
Massalavés,  
Senyera  
Alfarp  
Alcàntera de Xúquer  
Càrcer  
  
MANCOMUNITAT DE LA RIBERA BAIXA  
Fortaleny  
Llaurí  
Riola  
Benicull de Xúquer  
  
MANCOMUNITAT DE MUNICIPIS DE LA VALL D'ALBAIDA  
Aielo de Rugat  
Bèlgida  
Bellús  
Beniatjar  
Benicolet  
Benissoda  
Benissuera  
Bufali  
Carrícola  
Fontanars dels Alforins  
Guadasséquies  
Montitxelvo  
Otos  
Palomar, el  
Pinet  
Ráfol de Salem  
Rugat  
Salem  
Sempere  
Terrateig  
Atzeneta d'Albaida  
Alfarrasí  
Montaverner  
MANCOMUNITAT FOIA DE BUNYOL - XIVA  
Cortes de Pallás  
Dos Aguas  
Millares (\*)  
Alborache  
Macastre  
Siete Aguas  
  
MANCOMUNITAT DE MUNICIPIS RACÓ D'ADEMÚS  
Casas Altas  
Casas Bajas  
Castielfabib  
Puebla de San Miguel  
Torrebaja  
Vallanca  
Ademuz  
  
MANCOMUNITAT EL TEJO  
Chera  
Siete Aguas  
  
MANCOMUNITAT LA COSTERA - CANAL  
Bicorp (\*)  
Cerdà  
Granja de la Costera, la  
Llocnou d'en Fenollet  
Novetlè  
Quesa (\*)  
Torrella  
Vallés  
Rotglà i Corberà  
Montesa  
Barxeta  
Llanera de Ranes  
Bolbaite (\*)  
  
MANCOMUNITAT LA SERRANIA  
Alcublas  
Andilla  
Bugarra  
Calles  
Chulilla  
Gestalgar  
Higueruelas  
Losa del Obispo  
Sot de Chera  
Yesa, La  
  
MANCOMUNITAT LES VALLS  
Benavites  
Quart de les Valls  
Quartell  
  
  
  
ANNEX III  
  
Municipi Província Població  
Càlig Castelló 2.002  
Beniparrell València 2.024  
Font de la Figuera, la València 2.025  
Loriguilla València 2.027  
Olocau València 2.028  
Jacarilla Alacant 2.030  
Yátova València 2.112  
Quatretonda València 2.146  
San Isidro Alacant 2.146  
Vilafranca Castelló 2.201  
Beniarbeig Alacant 2.227  
Orba Alacant 2.233  
Real València 2.250  
Benimodo València 2.253  
Xeresa València 2.256  
Benifairó de les Valls València 2.268  
Llutxent València 2.315  
Castelló de Rugat València 2.316  
Benissanó València 2.334  
Rafelguaraf València 2.358  
Agullent València 2.369  
Morella Castelló 2.406  
Chella València 2.437  
Manuel València 2.452  
Pobla del Duc, la València 2.483  
Polinyà de Xúquer València 2.495  
Almoines València 2.528  
Romana, la Alacant 2.542  
Real de Gandia, el València 2.551  
Favara València 2.563  
Massalfassar València 2.574  
Granja de Rocamora Alacant 2.609  
Anna València 2.627  
Fondó dels Neus, el Alacant 2.634  
Llombai València 2.651  
Poblets, els Alacant 2.721  
Miramar València 2.740  
Piles València 2.742  
Genovés, el València 2.785  
Xilxes Castelló 2.795  
Catadau València 2.846  
Pedralba València 2.852  
Casinos València 2.881  
Xaló Alacant 2.892  
Vall d'Alba Castelló 2.943  
Navarrés València 3.004  
Cabanes Castelló 3.027  
Montroi València 3.069  
Corbera València 3.088  
Vallada València 3.092  
Vilavella, la Castelló 3.111  
Busot Alacant 3.207  
Daimús València 3.277  
Simat de la Valldigna València 3.286  
Alfara del Patriarca València 3.301  
Sant Joan de Moró Castelló 3.307  
Benijófar Alacant 3.323  
Serra València 3.326  
Albalat de la Ribera València 3.368  
Algorfa Alacant 3.396  
Vinalesa València 3.451  
Gilet València 3.501  
Faura València 3.563  
Villar del Arzobispo València 3.578  
Biar Alacant 3.628  
Altura Castelló 3.658  
Llosa de Ranes, la València 3.687  
Godelleta València 3.714  
Bonrepòs i Mirambell València 3.780  
Font d'En Carròs, la València 3.793  
Bocairent València 4.101  
Albalat dels Sorells València 4.110  
Albuixech València 4.189  
Moixent València 4.326  
Formentera del Segura Alacant 4.337  
Pobla Llarga, la València 4.440  
Poble Nou de Benitatxell, el Alacant 4.447  
Vilallonga València 4.453  
Alqueries, les Castelló 4.539  
Aielo de Malferit València 4.592  
Rafal Alacant 4.597  
Bellreguard València 4.632  
Enguera València 4.779  
Verger, el Alacant 4.841  
Agost Alacant 4.906  
Sollana València 4.911  
Polop Alacant 5.069  
Montesinos, Los Alacant 5.123  
Alcúdia de Crespins, l- València 5.144  
Ayora València 5.215  
Benejúzar Alacant 5.453  
Borriol Castelló 5.552  
Betxí Castelló 5.605  
Torreblanca Castelló 5.606  
Benigànim València 5.742  
Xeraco València 5.771  
Guadassuar València 5.938  
Albaida València 5.975  
Gata de Gorgos Alacant 6.223  
Almenara Castelló 6.254  
San Miguel de Salinas Alacant 6.553  
Museros València 6.618  
Alcalà de Xivert Castelló 6.691  
Canet d'en Berenguer València 6.812  
Xixona Alacant 6.861  
Turís València 6.910  
Moncofa Castelló 6.958  
Bigastro Alacant 6.994  
Castelló València 6.996  
Ondara Alacant 7.080  
Banyeres de Mariola Alacant 7.113  
Nàquera València 7.301  
Finestrat Alacant 7.402  
Cox Alacant 7.427  
Almàssera València 7.433  
Rocafort València 7.445  
Foios València 7.502  
Onil Alacant 7.569  
Callosa d'en Sarrià Alacant 7.589  
Dolores Alacant 7.620  
Peníscola Castelló 7.882  
Pedreguer Alacant 8.006  
Redován Alacant 8.058  
Pinós, el Alacant 8.142  
Pobla de Farnals, la València 8.205  
Olleria, l- València 8.404  
San Fulgencio Alacant 8.447  
Monforte del Cid Alacant 8.500  
Montserrat València 8.655  
Puig de Santa Maria, el València 8.737  
Cheste València 8.871  
Catral Alacant 8.880  
Almussafes València 8.984  
Segorbe Castelló 9.139  
Tavernes Blanques València 9.205  
Muro de Alcoy Alacant 9.326  
Rafelbunyol València 9.351  
Buñol València 9.438  
San Antonio de Benagéber València 9.501  
Orpesa Castelló 9.755  
Massanassa València 9.845  
Sax Alacant 9.935  
Vilamarxant València 10.097  
Pego Alacant 10.240  
Alcàsser València 10.266  
Sedaví València 10.344  
Alcora, l- Castelló 10.428  
Alberic València 10.571  
Castalla Alacant 10.752  
Meliana València 10.926  
Benaguasil València 11.369  
Cocentaina Alacant 11.451  
Benissa Alacant 11.462  
Teulada Alacant 11.466  
Utiel València 11.478  
Picanya València 11.692  
Benifaió València 11.967  
Monòver Alacant 12.188  
Alcúdia, l- València 12.193  
Albatera Alacant 12.714  
Godella València 13.027  
Nules Castelló 13.256  
Canals València 13.257  
Alginet València 13.942  
Benetússer València 15.430  
Chiva València 15.769  
Carlet València 15.851  
Rojales Alacant 15.978  
Guardamar del Segura Alacant 15.983  
Massamagrell València 16.132  
Albal València 16.646  
Tavernes de la Valldigna València 17.162  
Nucia, la Alacant 18.108  
Eliana, l- València 18.302  
Benicàssim/Benicàssim Castelló 18.991  
Silla València 19.211  
Callosa de Segura Alacant 19.273  
Puçol València 19.975  
Requena València 20.235  
Carcaixent València 20.494  
Alfàs del Pi, l- Alacant 20.495  
Aspe Alacant 21.088  
Almoradí Alacant 21.404  
Alfafar València 21.415  
Picassent València 21.487  
Moncada València 21.875  
Pilar de la Horadada Alacant 22.597  
Altea Alacant 22.657  
Cullera València 22.708  
Riba-roja de Túria València 22.799  
Calp Alacant 23.530  
Llíria València 23.648  
Ibi Alacant 23.652  
Sant Joan d'Alacant Alacant 24.363  
Alboraia València 24.904  
Onda Castelló 24.939  
Quart de Poblet València 25.035  
Oliva València 25.119  
Pobla de Vallbona, la València 25.275  
Bétera València 25.423  
Novelda Alacant 25.611  
Mutxamel Alacant 25.679  
Paiporta València 26.401  
Almassora Castelló 26.878  
Algemesí València 27.305  
Sueca València 27.617  
Benicarló Castelló 27.658  
Xàbia Alacant 27.983  
Catarroja València 28.509  
Vinaròs Castelló 28.862  
Campello, el Alacant 29.013  
Xàtiva València 29.459  
Alaquàs València 29.649  
Crevillent Alacant 29.717  
Xirivella València 30.208  
Manises València 31.287  
Vall d'Uixó, la Castelló 31.549  
Aldaia València 32.313  
Petrer Alacant 34.009  
Villena Alacant 34.025  
Santa Pola Alacant 34.148  
Vila Joiosa, la Alacant 34.684  
Borriana Castelló 34.903  
Ontinyent València 35.946  
Burjassot València 38.712  
Dénia Alacant 42.953  
Mislata València 44.320  
Alzira València 44.865  
Vila-real Castelló 51.130  
Elda Alacant 52.551  
Sant Vicent del Raspeig Alacant 58.912  
Alcoi Alacant 59.128  
Sagunt València 67.043  
Benidorm Alacant 69.118  
Paterna València 71.361  
Gandia València 75.970  
Orihuela Alacant 78.940  
Torrevieja Alacant 82.842  
Torrent València 84.025  
Castelló de la Plana Castelló 172.589  
Elx Alacant 234.205  
Alacant Alacant 337.304  
València València 789.744